Call of Duty: Modern Warfare 2

Πλοκή

Το 2016, παρά τις προσπάθειες των Αμερικανών Πεζοναυτών (United States Marine Corps - USMC) και της αγγλικής Special Air Services (S.A.S.), οι Ultranationalists (Υπερεθνικιστές) παίρνουν τον έλεγχο της Ρωσίας, κάνοντας έτσι ήρωα τον πρώην αρχηγό τους Imran Zakhaev, για τον οποίο χτίστηκε άγαλμα στην Κόκκινη Πλατεία (Red Square) της Μόσχας. Εν τω μεταξύ, ένας πρώην υπολοχαγός του Zakhaev με το όνομα Vladimir Makarov ξεκινά εκστρατεία κατά της Ευρώπης διαπράττοντας βάναυσες τρομοκρατικές ενέργειες κατά τα πέντε χρόνια. Στο Αφγανιστάν, το σώμα των U.S. Army Rangers, με έναν από αυτούς τον PFC Joseph Allen βοηθούν στην αποκατάσταση της πόλης από τους αντάρτες OpFor. Ο αντιστράτηγος (Lieutenant General) Shepherd, εντυπωσιασμένος από τις δυνατότητες του Allen τον προσλαμβάνει στο "Task Force 141", ένα ελίτ, πολυεθνικό σώμα αντιτρομοκρατικής, κάτω από την ηγεσία του. Ταυτόχρονα, δύο άλλα μέλη του 141, ο λοχαγός (Captain) 'Soap' MacTavish και ο λοχίας (Sergeant) Gary 'Roach' Sanderson διεισδύουν στη Ρωσική αεροπορική βάση στα βουνά Tian Shan για να ανακτήσουν ένα ACS (Attack Characterization System) module από έναν κατεβασμένο δορυφόρο.
Αργότερα, ο Allen στέλνεται σε μυστική αποστολή στη Ρωσία, για λογαριασμό της CIA, όπου θα βοηθούσε τον Makarov σε μία 'σφαγή' πολιτών στο αεροδρόμιο της Μόσχας (Zakhaev International Airport). Ο Makarov ήξερε την ταυτότητα του Allen και τον σκότωσε λίγο πριν εγκαταλείψουν το αεροδρόμιο, αφήνοντας το σώμα του να πυροδοτήσει τον πόλεμο μεταξύ Ρωσίας και Ηνωμένων Πολιτειών. Εξοργισμένοι από την φήμη ότι η τρομοκρατική επίθεση στο αεροδρόμιο είχε υποστηριχτεί από τις Ηνωμένες Πολιτείες, οι Ρώσοι ανταποδίδουν με μαζικές, αιφνιδιαστικές επιθέσεις στις Ηνωμένες Πολιτείες, αφού παρέκαμψαν το σύστημα προειδοποίησης αποκαλύπτοντας ότι το ACS που νωρίτερα είχε ανακτηθεί από τους MacTavish και Sanderson είχε αντιγραφεί. Ο λοχίας (Sergeant) Foley, οδηγεί την ομάδα του από τους Rangers, περιλαμβάνοντας τον στρατιώτη (Private) James Ramirez, να αμυνθούν κατά των Ρώσων σε ένα προάστιο στη βορειοανατολική Virginia. Αργότερα προχωρούν στην κατεστραμμένη από τον πόλεμο Washington, όπου δυνάμεις των Ηνωμένων Πολιτειών μάχονται με τις Ρωσικές για τον έλεγχο της πρωτεύουσας.

Εμπλοκή του Makarov

Εν τω μεταξύ, οι στρατιώτες του 141 αναζητούν στοιχεία που να αποδεικνύουν ότι ο Makarov εμπλέκεται στο τρομοκρατικό χτύπημα. Οι πληροφορίες τους οδηγούν σε μία φαβέλα στο Rio de Janeiro της Βραζιλίας, όπου ψάχνουν για τον Alejandro Rojas, ο οποίος τροφοδοτούσε με πολεμικό εξοπλισμό τον Makarov. Τελικά μαθαίνουν από τον Rojas ότι ο χειρότερος εχθρός του Makarov είναι φυλακισμένος σε ένα Ρώσικο γκουλάγκ και γνωστός με το όνομα Prisoner (Φυλακισμένος) #627. Το Task Force εισβάλει στην φυλακή και ελευθερώνει τον 627, ο οποίος είναι ο λοχαγός (Captain) Price. Ο Price συμφωνεί στο να βοηθήσει το 141 να βρει τον Makarov, αλλά πιστεύει ότι πιο επείγων είναι να τελειώσει ο πόλεμος στις ΗΠΑ. Για αυτό το λόγο οδηγεί το 141 σε μία επιδρομή σε Ρωσικό λιμάνι, όπου παίρνει τον έλεγχο ενός υποβρυχίου εξοπλισμένου με πυρηνικά. Χρησιμοποιώντας το υποβρύχιο, ο Price εκτοξεύει πύραυλο με προορισμό την Washington, ενώ έχει προγραμματίσει την κεφαλή να εκραγεί στα ανώτερα στάδια της ατμόσφαιρας. Αυτό, ακούσια καταστρέφει τον Παγκόσμιο Διαστημικό Σταθμό (International Space Station - ISS) και δημιουργεί ηλεκτρομαγνητικό παλμό (Electromagnetic Pulse - EMP), παραλύοντας τα ηλεκτρονικά και καταστρέφοντας τα πολεμικά οχήματα. Αυτό έδωσε ένα προβάδισμα στις δυνάμεις των ΗΠΑ, αφού οι Ρώσοι είχαν εμφανές αριθμητικό προβάδισμα στα οχήματα. Στην Washington, ο Ramirez και οι υπόλοιποι στρατιώτες της ομάδας του, αναζητούν καταφύγιο από τα κατεστραμμένα (από το EMP) ελικόπτερα, τα οποία πέφτουν από τον ουρανό, ενώ λίγο αργότερα προχωρούν προς τον Λευκό Οίκο (White House). Τότε λαμβάνουν μήνυμα, ότι οι Αμερικανική Αεροπορία θα βομβαρδίσει την πόλη, ώστε να αποτρέψει την κατάκτηση της από τους Ρώσους. Η ομάδα του Foley πολεμά μέχρι τον Λευκό Οίκο και προλαβαίνει να ανάψει τις φωτοβολίδες μέσα στο απαιτούμενο χρονικό διάστημα, ματαιώνοντας τον βομβαρδισμό. Οι φωτοβολίδες που άναψαν σε οροφές κτιρίων έδειξαν ότι η πόλη βρίσκεται ακόμα υπό την κατοχή των Αμερικανών.

Τελική καταδίωξη

Το Task Force 141, περιορίζοντας το πιθανό κρησφύγετο του Makarov σε δύο μέρη,αποφασίζει να χωριστεί. Ο Price με τον Soap θα ταξίδευαν σε μία αεροπορική βάση στο Αφγανιστάν, ενώ ο Ghost με τον Roach θα εισέβαλαν σε σπίτι του Makarov στα σύνορα Ρωσίας-Γεωργίας. Στο σπίτι, βρέθηκαν σημαντικές πληροφορίες από τον υπολογιστή του Makarov, τις οποίες η ομάδα του 141 αντέγραψε και πήρε, εγκαταλείποντας την περιοχή δίνοντας σκληρή μάχη με τους άνδρες του Makarov. Ωστόσο, ενώ ο Roach με τον Ghost καταφέρανε να φτάσουν στο σημείο όπου θα εγκατέλειπαν την περιοχή, ο Shepherd τους πρόδωσε, σκοτώνοντας τους και παίρνοντας αυτός τις πληροφορίες. Ο Price και ο Soap μαθαίνουν γρήγορα για την προδοσία του Shepherd, παρόλο που ο Price τονίζει ότι δεν προδόθηκε από τον Shepherd, αφού ποτέ δεν τον εμπιστεύθηκε. Οι δύο κατάφεραν να διαφύγουν από τη μάχη στην αεροπορική βάση, μεταξύ των Ρώσων του Makarov και των στρατιωτών της Shadow Company του Shepherd, με τη βοήθεια του Nikolai. Ο Price επικοινώνησε με τον Makarov,ζητώντας του την τοποθεσία της βάσης του κοινού τους πλέον εχθρού Shepherd. Αυτός αποκάλυψε τη θέση του Shepherd σε μία ορεινή βάση στο Αφγανιστάν με το κωδικοποιημένο όνομα Site Hotel Bravo. Ο Price και ο Soap εισέβαλαν στη βάση, σε μία "αποστολή αυτοκτονίας", όπως την αποκάλεσε ο Price,με στόχο να πάρουν εκδίκηση από τον Shepherd. Κατά τη μάχη, ο Shepherd προσπαθεί να διαφύγει χρησιμοποιώντας ένα μηχανοκίνητο σκάφος Zodiac και ακολουθεί μία μακράς διάρκειας καταδίωξη.

Κορύφωση της πλοκής

Στην κορύφωση της καταδίωξης ο Shepherd επιβιβάζεται σε ένα Pave Low, το οποίο καταφέρνει να ρίξει ο Price χτυπώντας το στον έλικα. Ταυτόχρονα, το σκάφος του Soap και του Price πέφτει από καταρράκτη. Μετά από την πτώση, ο Soap καταφέρνει να σηκωθεί ζαλισμένος, κρατώντας μόνο ένα μαχαίρι και πλησιάζει το διαλυμένο ελικόπτερο, βλέποντας τον Shepherd να φεύγει από τα συντρίμμια. Τον ακολουθεί και ενώ προσπαθεί να τον καρφώσει με το μαχαίρι, ο Shepherd αποκρούει την επίθεση και καρφώνει τον Soap με δικό του μαχαίρι. Καθώς ο Shepherd ετοιμάζεται να σκοτώσει τον Soap με το όπλο του, ο Price τον σπρώχνει, αναγκάζοντας τον να αστοχήσει και ακολουθεί μία μάχη με τα χέρια. Καθώς ο Soap βλέπει τον Shepherd να παίρνει το πάνω χέρι, βρίσκει τη δύναμη να βγάλει το μαχαίρι από το στήθος του και να το πετάξει προς τον Shepherd, τον οποίο πετυχαίνει στο μάτι, σκοτώνοντας τον αμέσως. Ο Price ανέκτησε τις αισθήσεις του και καθώς έβλεπε τα τραύματα του Soap, ο Nikolai έφτασε με ένα ελικόπτερο. Ο Nikolai τους προειδοποίησε ότι θα διωχθούν, αλλά ο Price επέμεινε πως πρέπει να δοθεί ιατρική βοήθεια στον Soap. Ο Nikolai απάντησε πως ξέρει ένα ασφαλές μέρος να πάνε. Ο Soap και ο Price, ως παγκοσμίως καταζητούμενοι, πηγαίνουν να κρυφτούν. Η συνέχεια είναι στο Call of Duty: Modern Warfare 3...

Κριτική

Το Call of Duty: Modern Warfare 2, αν και εμπορική επιτυχία και βραβευμένο παιχνίδι της κατηγορίας First-Person Shooter, προκάλεσε αρκετές αρνητικές συζητήσεις γύρω από αμφισβητούμενο περιεχόμενο του και ιδιαίτερα την προαιρετική αποστολή «No Russian».Στη συγκεκριμένη αποστολή, στα αρχικά στάδια του παιχνιδιού, ο παίκτης που υποδύεται τον πράκτορα της CIA Joseph Allen, καλείται να διαπράξει σφαγή αμάχων πολιτών στο αεροδρόμιο της Μόσχας.Η αποστολή, με τις ιδιαίτερα αληθοφανείς αναπαραστάσεις, προκάλεσε την οργή πολιτών σε όλο τον κόσμο.
Το συγκεκριμένο παιχνίδι επικαλέστηκε στο μανιφέστο του και ο υπεύθυνος των σφαγών του 2011 στη Νορβηγία Άντερς Μπέρινγκ Μπρέιβικ ως «εναλλακτική πρόταση» για την εκπαίδευση στη σκοποβολή. Η δήλωση αυτή οδήγησε στην απόσυρση του παιχνιδιού από τη χώρα, ύστερα από τις επιθέσεις.